Figura e Sali Berishës nën këndvështrimin e analistëve
Bisedë me analistët Bledi Fevziu, Andi Bushati, Bledi Kajsiu
I rikthyer në pushtet pas tete vitesh në opozitë kryetari i partisë demokratike Sali Berisha kërkon sot sërish me të njejtën energji një mandat të dytë qeverisës. Në drejtimin e vendit si kryeministër ai ruajti tiparet që shpesh ndër vite kanë karakterizuar portretin e tij politik: pushtetin e fortë, aftësinë për të nxjerrë sa më shumë përfitime politike qoftë dhe nga një fitore e vogël apo të minimizojë maksimalisht edhe pasojat e një disfate, vendosmërinë për të pastruar rrugën e tij nga çdo kundërshtar i mundshëm brenda familjes së vet politike, këmbënguljen për t’i shkuar shpesh deri në fund projekteve të tij pavarësisht kostove, qoftë edhe për t’u përplasur për çdo gjë e me këdo që mund t’i bëhej pengesë. Katër vitet e qeverisjes së tij kanë shënuar ulje ngritje të mëdha. Sot ai e ka përqëndruar fushatën e tij në ato që cilësohen si arritje e vecanërisht burimet e mëdha finaniare të hedhura për investime në infrastrukturë. Për Blendi Fevziun, vëzhgues i hershëm i zhvillimeve politike, këto investime, veçanërisht në akse të mëdha rrugore, i japin kryeministrit një avantazh shumë të madh: thotë ai. Bledi Kajsiu, pedagog në një universitet privat, i angazhuar në analiza politike thotë se fushata e përqëndruar te arritjet ja ka arritur deri diku qëllimit: "- thotë ai. Andi Bushati, një analist kritik ndaj figurave kryesore politike gjithashtu përmend disa arritje që sipas tij janë në favor të fushatës së kryeministrit: Gjatë qeverisjes Berisha, Shqipëria arriti një kulm historik me anëtarësimn në Nato ndërkohë që marrëdhëniet me BE shënuan hapa para me nënshkrimin e marrëveshjes së Stabilizim Asocimit, apo dhe aplikimin për statusin e vendit kandidat. Blendi Fevziu i shton kësaj panorame edhe takimet e kryeministrit me homologë të vendeve me peshë në arenën botërore: Por të tjerët shohin te fokusimi i madh te ky aspekt ndërkombëtar një përpjekje për të kompensuar humbjet e brendshme: "Fakti që zoti Berisha e partia e tij po mbështeten shumë të faktorët e huaj tregon se kanë probleme me cështjet brenda me elektoratin shqiptar", shprehet Andi Bushati. - shpjegon Bledi Kajsiu. Por ngjarje të tilla si ajo e Gërdecit, e tregtisë së fishekëve drejt Afganistanit, furtuna me cështjen Fazllic apo akuzat e hedhura në shtyp se fëmijët e tij qëndronin pas disa aferave të dyshimta sa do të ndikojnë? , - vlereson Bushati. Edhe Blendi Fevziu thotë se rasti Gërdecit mund të jetë një nga kostot më të mëdha, ndonëse mund të jetë më shumë për aleatët e tij se sa për vetë kryeministrin, shton ai. Sipas tij, duke u referuar sondazheve, cështja e korrupsionit, në ndryshim nga katër vite me parë nuk shihet më nga shqiptarët si një problem i parë thelbësor e për pasojë nuk mund të jetë ndër kostot kryesore: Sipas Blendi Fevziut një nga kartat që kryeministri duhet të konsiderojë është fenomeni i natyrshëm i konsumit nga pushteti apo dhe "një problem që do të nisë të ngrejë krye apo kundërshtarët e tij po tentojnë t’ja ngrejnë dhe duhet parë se sa do të jetë një faktorë negativ, është kohëzgjatja e madhe në politikë. Berisha është politikani më i vjetër ndoshta bashkë me disa të tjerë dhe kjo mund të ketë krijuar një farë lodhje që mund të japë kosto". Të njejtin argument mbështet edhe Bledi Kajsiu sipas të cilit kjo gjë është edhe pika më e dobët e kryeministrit: " Një aspekt të cilin kryeministri duket se po kërkon ta zbehë, të paktën në imazhin elektorale kur në mbyllje të mitingjeve rrethohet nga artistë të rinj e këngëtare tërheqëse të cilët i bashkohen nën tingujt e himnit të kësaj fushate.//lk